ཞག་ལིབྷོ་དྷི་ལེར་སྐུ་འཚོ་བཞུགས་ཀྱི་སྐབས་སུ།ཁོང་གིས་བརྩམས་པའིམི་དགེ་མེ་ཏོགལ་བསྟོད་བསྔགས་གནང་མཁན་གྱི་མི་སྣ་རེ་ཟུང་བྱུང་བའི་ཁྲོད་ཀྱི་མི་སྣ་སྐད་གྲགས་ཆེ་ཤོས་ནི་བལ་ཁྲོལཨེས་གྷོ་ཡིན།ཁོང་གིས་འཕྲིན་ཡིག་གི་ལམ་ནསམི་དགེ་མེ་ཏོགནི་འོད་ཟེར་དང་བཀྲག་མདངས་ཀྱིས་འཚེར་བའི་སྐར་ཚོགས་དང་འདྲ་བས།གུས་པ་བདག་གིས་ནུས་ཤུགས་ཡོད་ཚད་རྩལ་དུ་བཏོན་ནས་ཁྱེད་ཀྱི་བསམ་བློའི་ནུས་སྟོབས་ལ་ཡི་རངས་ཞུ་བའི་འབོད་སྒྲ་སྒྲོག་རྒྱུ་ཡིན།་་་ཞེས་བསྟོད་བསྔགས་གནང་ཡོད་ལ།ཧྥ་རན་སིའི་ཁྱད་དུ་འཕགས་པའི་སྙན་ངག་པ་སི་ཌེ་ཧྥ་ནེམ་ལ་མེསཀྱིས་སྤྱི་ལོ་༡༨༩༥ལོར་སྙན་ངག་ཚིགས་རྐང་བཅུ་བཞི་མ་ཕྱོགས་བསྒྲིགས་ཀྱི་དེབ་ཅིག་འདོན་སྤེལ་བྱས་ཏེ་ཞག་ལིབྷོ་དྷི་ལེར་ལ་རྗེས་དྲན་ཞུས་ཡོད།ཨར་ཁྲོལཝན་བྷོསབྷོ་དྷི་ལེར་ནི་མངོན་ཤེས་ཅན་ཐོག་མ་དེ་ཡིན་ཞིང་།སྙན་ངག་པའི་རྒྱལ་པོ་དང་།ལྷ་དབང་ངོ་མ་དེ་རེདཅེས་དང་།སྐད་གྲགས་ཅན་གྱི་རྟོག་སྒྲུང་བ་མག་ཟིལཕུ་ཝོ་ཟིས་ཀྱངཞག་ལིབྷོ་དྷི་ལེར་དང་ཨ་ཧྥུ་རེ་ཌུསྡུབུ་ཎེགཉིས་ནི་དུས་རབས་བཅུ་དགུ་པའི་ཕུལ་དུ་བྱུང་བའི་སྙན་ངག་པ་རེདཅེས་བསྟོད་བསྔགས་གནང་ཡོད།ད་དུང་ཨང་དྷུ་ཝེབྷུ་ཝེ་ཊོངགིསབྷོ་དྷི་ལེར་ནིབག་ཉལ་མངོན་གྱུར་རིང་ལུགས་ཀྱི་མི་སྣ་ཐོག་མ་དེ་རེདཅེས་དང་།པའོབ་ལེ་ཝསཀྱིས་ཀྱངབྷོ་དྷི་ལེར་ནི་སྙན་ངག་པ་དག་ལས་ཆེས་བླ་ན་མེད་པ་དེ་ཡིནཚུལ་སོགས་བྲིས་ཏེ་བསྔགས་བརྗོད་གནང་ཡོད་པ་རེད།